open-index/open-wikipedia-markdown huggingface dataset:
Homoderus

***Homoderus*** er en slekt av biller som hører til familien hjortebiller (Lucanidae) i gruppen skarabider (Scarabaeoidea).

## Utseende
Middelsstore (ca. 30 millimeter), brungule hjortebiller.  Hannene har mer eller mindre sterkt forstørrede kjever. Pronotum har fire svarte flekker. Disse artene kan skilles fra de fleste andre hjortebiller på fargen, få andre er så lyse som dette.

## Levevis
Larvene utvikler seg i råtne trestammer.

## Utbredelse
Artene lever i tropiske områder i Vest- og Ekvatorial-Afrika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Homoderini]]*
******* Slekten *Homoderus* Parry, 1862 
******** *[[Homoderus gladiator]]* Jakowlew, 1895
******** *[[Homoderus mellyi]]* Parry, 1862
******** *[[Homoderus taverniersi]]* Bomans, 1998

## Kilder
* Oversikt over artene

## Eksterne lenker
* Bildegalleri over en del arter
*
Skånepartiet

**Skånepartiet** er et regionalt svensk politisk parti i Skåne grunnlagt 24. mars 1979 av nåværende partileder Carl P Herslow.  

I valget 2010 fikk Skånepartiet 1394 stemmer (0,81%)

## Hovedmål
Skånepartiets hovedmål er.
# At Skåne blir en uavhengig republikk og medlem av Den europeiske union og NATO
# Stoppe innvandringen av flyktninger og lignende
# Islam må bli eliminert, muslimene må flytte til Sverige
# Mer penger til helsetjenester, handikappede og eldre
# Igjenstarte begge atomkraftverk ved Barsebäck
# Elever må respektere lærere og eldre mer enn idag
# Bedre politi og mer vekt på å slåss mot kriminalitet
# Liberalisere arbeidsmarkedet, stoppe velferdsfusk
# Kutte skatter når Skånes gjeld er nedbetalt
# Fjerne alkoholmonopolet administrert av Systembolaget
# Stoppe kommunistenes radio- og TV-imperium

## Referanser


## Eksterne lenker
*
Baskerland rundt 2011

**Baskerland rundt 2011** var den 51. utgaven av sykkelløpet Baskerland rundt. Rittet gikk fra 4. april til 9. april. Det inneholdt 6 etapper inkludert en tempo-etappe. Det var det 8. løpet i UCI ProTour sesongen 2011. 

Løpet ble vunnet av Andreas Klöden som sykler for Team RadioShack. Han vant den gule ledertrøyen (sammenlagt i løpet) for andre gang, sist i 2002. Klöden hadde også ledertrøyen etter etappe 2 i løpet. Sammenlagt vant Klöden med god margin på 2.-plassen, tidligere vinner og lagkamerat Chris Horner, som var 47 sekunder etter. Tredjeplassen gikk til Rabobanks Robert Gesink. Han var også 47 sekunder etter Klöden sammenlagt. 

I konkurransen om løpets andre trøyer vant Andreas Klöden også poengkonkurransen. Klatre-konkurransen ble vunnet av HTC-Highroad rytteren Michael Albasini.  Rabobanks Bram Tankink vant sprintkonkurransen. Team Movistar vant lagkonkurransen. 

## Lag
20 lag deltok med 8 ryttere på hvert lag. 

## Etapper
### Etappe 1
**4. april 2011 – Zumarraga – Zumarraga, 151.2km**

**Sammenlagt etter Etappe 1**

### Etappe 2
**5. april – Zumarraga til Lekunberri, 163km**

**Sammenlagt etter etappe 2**

### Etappe 3
**6. april 2011 – Villatuerta til Zuia, 180km**

**General Classification after Stage 3**

### Etappe 4
**7. april 2011 – Amurrio til Eibar, 179km**
**Resultater**

**Sammenlangt etter 4**

### Etappe 5
**8. april 2011 – Eibar til Zalla, 177km**

||
|**Sammenlangt etter etappe 5**

### Etappe 6
**9. april 2011 – Zalla, 24km, tempo



**Sammenlagt Totalt, sluttstilling'''

## Eksterne lenker
* http://vueltapaisvasco.diariovasco.com/2011/
Allotopus

***Allotopus*** er en slekt av biller som hører til familien hjortebiller (Lucanidae) i gruppen skarabider (Scarabaeoidea).

## Utseende
Store (hannene gjerne 60-70 millimeter lange), avlange, gyllent fargede hjortebiller. Hannens kjever er forstørrede, ganske lange og smale, rette med fint sagtakket innerside, spissen litt oppoverkrummet. Pronotum har seks mer eller mindre tydelige, mørke flekker. Fargen skiller denne slekten fra de fleste andre hjortebiller. Et annet særtrekk er at de har uvanlig tynt panser og dermed virker mykere enn andre medlemmer i familien.

## Levevis
Larvene utvikler seg i råtne trestammer.

## Utbredelse
Slekten er utbredt i Sørøst-Asia fra Burma i vest til Java og Borneo i øst.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Allotopini]]* Maes, 1992
******* Slekten *Allotopus* Albers, 1894
******** *[[Allotopus moellenkampi]]* (Fruhstofer, 1894)
******** *[[Allotopus rosenbergi]]* (van Vollenhoven, 1872)

## Kilder
* Oversikt over artene

## Eksterne lenker
* Bildegalleri over en del arter
*
Cacostomus

***Cacostomus*** er en slekt av biller som hører til familien hjortebiller (Lucanidae) i gruppen skarabider (Scarabaeoidea).

## Utseende
Billene av denne slekten er middelsstore, mørke hjortebiller. Hannens hode er ikke noe særlig forstørret, men kjevene er lange og pinsettaktige. Pronotum har rundede sider og er avsmalnet framover, og er tydelig bredere ved roten enn dekkvingene. *Cacostomus floralis* er blank med en oransje skråstripe på hver dekkvinge; de to andre artene er skjellkledte og matte.

## Levevis
Larvene utvikler seg trolig i røtter av ulike trær.

## Utbredelse
Slekten er bare kjent fra New South Wales og Queensland i Australia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Pholidotini]]* Kikuta, 1986 (eventuelt Rhyssonotini)
******* Slekten *Cacostomus* Newman, 1840
******** *[[Cacostomus squamosus]]* Newman, 1840
******* Slekten *[[Eucarteria]]* Lea, 1914 – bør kanskje regnes som et synonym for *Cacostomus*
******** *[[Eucarteria floralis]]* Lea, 1914
******** *[[Eucarteria subvittata]]* Moore, 1994

## Kilder
* Oversikt over artene

## Eksterne lenker
* 
* Bilder av ''Cacostomus squamosus''
* Bilder av ''Eucarteria'' spp.
Óengus

**Óengus** eller **Aengus** var en gud i irsk mytologi. Han var sønn av allfaderguden Dagda og elveguden Boann, og var selv blant annet kjærlighetsgud. Ifølge mytene bodde han på Newgrange ved elven Boyne. 

Han ble unnfanget ved rov og i dølgsmål, og for at svangerskapet ikke skulle synes, lot Dagda solen stå stille i ni måneder, slik at han ble unnfanget, båret og født på samme dag. 

I fortellingen *Óengus' drøm* (*Aisling Óenguso*) forelsker han seg i *Caer Abormeith*, en alvekvinne av en annen slekt, som han bare har sett i drømme. Hans mektige foreldre kan paradoksalt nok ikke hjelpe ham med å finne henne, men omsider får han hjelp av alvekongen *Bodb Derg* til å møte henne. De kan bare treffes natten til 1. november, da underverdenens porter er åpne. Hun er i svaneham, og han må gjenkjenne henne blant 150 svaner. Han lykkes, skifter selv ham til svane, og de flyr bort sammen. 

I fortellingene om den irske helten Fionn mac Cumhaill har han rollen som trickster.

## Referanser
Mikkel Kessler

**Mikkel Kessler** (født 1. mars 1979 i København) er en dansk bokser med tilnavnet «The Viking Warrior». 

Kessler har vært profesjonell bokser siden 20. mars 1998 og har en statistikk på 43&ndash;2&ndash;0 (herav 32 seire på knockout). Han startet med å bokse i vektklassen junior mellomvekt, men bokser nå i Super mellomvekt. Med sin seier over den ubeseiret Carl Froch, og vinner af WBC Super mellomvekt tittelen, ble Kessler tre ganger verdensmester.

Kessler fik kjempet tre år som amatør. Han avsluttet sin amatørkarriere med en statistikk på 44 seire, og tre tap. Han har vunnet det danske mesterskapet fem ganger i tillegg til Norsk Mesterskap, og det skandinaviske mesterskapet.

Han er en tidligere deltaker i Super Six World Boxing Classic, men måtte trekke seg fra turneringen den 25. august på grunn av en øyeskade. Han er broren til den danske TV-personligheten Linse Kessler.
## Referanser


## Eksterne lenker
* 
* 
* 
* 
*
Hårtang

En **hårtang** er et apparat som brukes til å forme håret. 

Den første hårtangen ble oppfunnet i 1872 av den franske frisøren Marcel Grateau. Opprinnelig ble de oppvarmet over åpen ild eller på en komfyr, mens moderne tenger blir oppvarmet elektrisk eller via gassampuller.

## Typer
Rettetang brukes til å rette ut håret, mens bølgetang eller krølltang brukes til å gjøre det bølgete eller krøllet.

## Referanser
Fabio Cerutti

**Fabio Cerutti** (født 1985) er en italiensk sprinter. Med personlig rekord på 10,13 på 100 meter er han den fjerde raskeste italieneren gjennom tidene på denne distansen. 

## Junior
Cerutti deltok i U23-EM i friidrett 2007 i Debrecen. Han kvalifiserte seg til finalen, med 10,39 i kvalifiseringsheatet og 10,29 i semifinalen, men greide bare 10,40 i finalen, og endte på fjerdeplass. Storbritannia tok de to øverste plassene på pallen; Simeon Williamson vant gull og Craig Pickering sølv.

## Senior
På nasjonalt nivå fikk han sølv på 100 meter i 2007, og gull i 2008. I 2009 tangerte han den italienske rekorden da han vant semifinalen sin på 6,55 sekunder. Imidlertid ble han diskvalifisert i finalen, på grunn av tyvstart, og Simone Collio vant mesterskapet. 

I EM innendørs i friidrett 2007 nådde han finalen, og endte her på sjetteplass med tiden 6,65. EM-tittelen gikk til Jason Gardener, som løp på 6,51. 

Han representerte Italia i Sommer-OL 2008 i Beijing. Her deltok han i 4x100 meter stafett, sammen Emanuele di Gregorio, Simone Collio og Jacques Riparelli. I kvalifiseringen ble de diskvalifisert, og gikk ut av konkurransen. Individuelt løp han også 100 meter, men med 10,49 i kvalifiseringsheatet gikk han ikke videre til semifinalen. 

I EM i friidrett innendørs 2009 i Torino fikk han sølv på 60 meter med tiden 6,56, bak Dwain Chambers. Landsmannen Emanuele Di Gregorio tok bronsen. Han deltok også i VM i friidrett 2009 i Berlin, her ble han slått ut i kvartfinalen på 100 meter, med 10,37 sekunder og 7.-plass i sitt heat. Stafettlaget kom til finalen, og endte på sjetteplass. 

I EM i friidrett 2010 deltok han på 100 meter, men ble slått ut i semifinalen. Han kom på fjerdeplass i sitt heat, med tiden 10,33, men kun de to beste gikk videre til finalen. Året etter deltok han på det italienske stafettlaget som kom på femteplass på 4 x 100 meter i VM i friidrett 2011. 

Den 17. juni 2012 i Sassari løp han 100 meter på 10,24, og ble med det kvalifisert til EM i friidrett 2012 i Helsingfors. I EM løp han på 10,36 i kvalifiseringsheatet, og gikk videre til semifinalen. Der ble han imidlertid slått ut, med tiden 10,50.

## Referanser


## Eksterne lenker
* 
*  Profil på European Athletics
Liste over ordførere i Salangen

**Liste over ordførere i Salangen**. Ved innføringen av formannskapslovene av 1837 ble Ibestad prestegjeld opprettet som et formannskapsdistrikt (kommune). Salangen ble utskilt fra Ibestad som egen kommune fra 1. juli 1871.

## Referanser


## Litteratur
*
Axel Heide

**Axel Heide** (1861–1915) var en dansk advokat, forretningsmann og konferensråd. Han var en av de mest sentrale skikkelsene i det københavnske forretningslivet rundt 1900.

Heide ble student i 1879, cand.jur. 1885 og deretter fullmektig på Frederiksberg Birk.

Han etterfulgte C.F. Tietgen som direktør i Privatbanken og han var megler ved Septemberforliket i 1899. Han var også med i styret i det Østasiatiske Kompagni.

Fra 1902 til 1910 eide Axel Heide Klokkedal slott som han overtok fra sin svigerfar, konsul H. Block.

## Referanser


## Eksterne lenker
* www.information.dk Informasjon om Heides innflytelse på systemskiftet
* Informasjon om Brobergsgade fritidshjem & fritidsklub
Sifnos

**Sifnos** (gresk Σίφνος) er en gresk øy i den i  egeeiske øygruppa Kykladene. Øya ligger ca 130&nbsp;km sydøst for Athen omgitt av naboøyene  Milos, Kimolos, Serifos og Paros. Samtidig er den en kommune innen *Regionen [[Sørlige egeiske øyer]].*

## Beskrivelse
Flateinnholdet er omtrent 74&nbsp;km²; lengden 15&nbsp;km og største bredde 7,5&nbsp;km. Det høyeste punktet er den 682&nbsp;moh høye Profitis Ilias. Klosteret på fjelltoppen har vært forlatt siden 1800-tallet. 

Sifnos har i dag over 2 000&nbsp;fastboende. Av disse bor ca 1 000 de sammenvokste stedene Apollonia/Artemonas. Ytterligere 200&nbsp;innbygger bor i havnestedet Kamares. Herfra er det regelmessige ferjeanløp til og fra Pireus og naboøyene.

100&nbsp;meter over den bratte østkysten ligger det tidligere hovedstedet Kastro som er bygd som en borg. Husene er lagt i en sirkelform hvor ytterveggene danner den ytre forsvarsringen. 

Til å være Kykladene er øya svært grønn og landbruket, særlig oliven- og vindruedyrking spiller fremdeles en stor rolle. Det samme gjør pottemakervirksomhet, som  har vært drevet her siden oldtiden. Gruvedrift (gull, sølv og bly) gjorde øya rik i antikken, men drives ikke i dag. I nyere tid er turismen blitt stadig viktigere. Hotel Sifnos er den største turistbedriften.

## Historie
Det ble drevet gruvedrift på bly, sannsynligvis også sølv, allerede i siste del av yngre steinalder, kort før 3000&nbsp;f.kr. Funnene står i sammenheng med de som er gjort i Kefala på øya Keos. Funn av keramikk og en pilspiss av obsidian regnes å være fra samme tid.

Det er gjort funn som viser at øya var bebodd i bronsealderen; enkelte spor antyder at funnene er fra tidlig- og mellomkykladisk tid. For stedet Agios Andreas på fjelltoppen med samme navn kan den første bosetning tidligst påvises til senmykensk tid, ca 1300 til 1230 f.&nbsp;kr.  Agios Andreas var befestet ved hjelp av en mur med tilhørende tårn. Stedet ble igjen bebodd i den geometriske tiden og befestningene forsterket. Ytterligere detaljer er ikke kjent da det værutsatte anlegget er sterkt erodert.

Siofnos var en rik øy i antikken på grunn av gull, sølv og bly, og det gjorde innbyggerne i stand til å reise en thesauros i helligdommen på Delphi. Senere i den klassiske tiden minket forekomstene og øya ble forarmet.

## Referanser


## Eksterne lenker
*
Warren Zevon (album)

***Warren Zevon*** er et rock and roll-album gitt ut av Warren Zevon. Albumet blie spilt inn i 1975 og gitt ut i 1976. Warren Zevon Collector's Edition, en nyutgivelse av albumet med bonusspor, ble gitt ut i 2008 av Rhino Records.

## Sporliste

#«Frank and Jesse James» – 4:33
#«Mama Couldn't Be Persuaded» – 2:53
#«Backs Turned Looking Down the Path» – 2:27
#«Hasten Down the Wind» – 2:58
#«Poor Poor Pitiful Me» – 3:04
#«The French Inhaler» – 3:44
#«Mohammed's Radio» – 3:40
#«I'll Sleep When I'm Dead» – 2:56
#«Carmelita» – 3:32
#«Join Me in L.A.» – 3:13
#«Desperados Under the Eaves» – 4:45

### Collector's Edition bonus CD
#«Frank and Jesse James» (Solo Piano Demo) – 4:39
#«The French Inhaler» (Solo Piano Demo) – 3:23
#«Hasten Down the Wind» (Band Demo) – 2:50
#«Carmelita» (1974 Demo) – 3:58
#«Mohammed's Radio» (Solo Piano Demo) – 2:52
#«Backs Turned Looking Down the Path» (Take 1 – 1/28/76) – 2:33
#«Join Me in L.A.» (Take 2 – 11/20/75) – 4:22
#«Poor Poor Pitiful Me» (Alternate Version) – 3:24
#«Frank and Jesse James» (Alternate Version) – 4:41
#«Mohammed's Radio» (Take 2 – 11/6/75) – 4:02
#«The French Inhaler» (Take 1 – 1/13/76) – 3:48
#«Carmelita» (Alternate Version) – 3:38
#«Desperados Under the Eaves» (Take 2 – 1/13/76) – 4:14
#«Mama Couldn't Be Persuaded» (Live 10/13/76) – 2:01
#«I'll Sleep When I'm Dead» (Alternate Version)  – 3:06
Per Tønder

**Per Tønder** (født 6. april 1911 i Sjøvegan, død 18. juli 2015) var ordfører i Salangen kommune fra 1966 til 1984. Som ordfører var han også med i Troms fylkesting. Han var også vararepresentant til Stortinget for Arbeiderpartiet 1954–1957, 1958–1961 og 1961–1965. Han var sokneprest i Salangen prestegjeld i 25 år fra 1957. Han hadde en rekke verv i sin tjeneste som ordfører, blant annet som formann styret for Troms innland rutebil og formann i representantskapet for Troms kraftforsyning. Han er tildelt Kongens fortjenstmedalje i gull.

## Kilder
**Per Tønder 100 år*. Fødselsdagsomtale i Aftenposten Kultur 6. april 2011.

## Eksterne lenker
* 
*  Espen Bless Stenberg: ''Tønder i ekstase'' 
*  Karin Swart-Donders: ''Festskrift til Per Tønder''
Fulvio Bernardini

**Fulvio Bernardini** (født 28. desember 1905 i Roma, død 13. januar 1984 i Roma) var en italiensk fotballspiller og fotballtrener som deltok i de olympiske leker 1928 i Amsterdam.

Bernardini vant en olympisk bronsemedalje i fotball under sommer-OL 1928 i Amsterdam. Han var med på det italienske landslaget som kom på tredjeplass i fotballturneringen bak Uruguay og Argentina. Italias vei til bronsefinalen var seier over Frankrike med 4-3, uavgjort 1-1 mot Spania  i den første kvartfinalen, de vant omkampen tre dager senere med 7-1 men tapte semifinalen mot Uruguay med 2-3. I bronsefinalen møtte de Egypt som de beseiret med 11-3.

Bernardini spilte klubbfotball for SS Lazio, Inter og AS Roma.

## OL-medaljer
*   1928  Amsterdam - Bronse i fotball  Italia

## Referanser


## Eksterne lenker
*
Ulla Pia

**Ulla Pia Nielsen**, kjent som **Ulla Pia**, (1945–2020) var en dansk sanger. Hun debuterte som sanger svært ung innen jazz- og slagersang, og hun opptrådte med en rekke av de store danske orkesterlederne. Ulla Pia vant Dansk Melodi Grand Prix i 1966 med sangen «Stop – mens legen er go'», som endte på en 14. plass i Eurovision Song Contest 1966, Danmarks dårligste plassering i konkurransen til da.

## Karrieren
Utover i 1960-årene hadde Ulla Pia en rekke større og mindre hits, særlig på Danmarks Radios *Dansktoppen* og *Pladeparade* på tv. Blant hennes største hits var «Flower Power tøj», «Bade med og uden» og «Karina». Sistnevnte var en dansk utgave av sangen «Candida», som med tekst av Keld Heick ble skrevet om Ulla Pias datter Karina. Hun fikk også et par filmroller, og hun turnerte med Jørgen Fritzes moteshow.

Ulla Pia ble også forsøkt lansert på det tyske platemarkedet under navnet *Ulla Björn*, blant annet med platen *Eine Rose mach noch keinen Kavalier* i 1967.

På slutten av den gamle Dansktops storhetstid, trakk Ulla Pia seg gradvis fra rampelyset og opptrådte kun sporadisk etter 1980. Plateselskapet EMI tildelte henne en æresgullplate, og en upublisert selvbiografi *Frihed er det bedste guld* ble skrevet i 1995. En lang rekke av Ulla Pias innspillinger er også gitt ut på CD, og gruppen Sweethearts har opptrådt med flere av sangene hennes.

## Referanser


## Eksterne lenker
* 
*
Natasja Saad

**Natasja Saad** bedre kjent som **Little T** eller bare **Natasja** (født 31. oktober 1974 i København, død 24. juni 2007 i Kingston, Jamaica) var en dansk rapper og sangerinne.

## Utgivelser og medvirkning
* *[[Release]]* (2005)
* *[[Købmanden]]* – Teater oppført på Betty Nansen Teatret (2006)
* *[[I Danmark er jeg født]]* (utgitt posthumt 24. september 2007)
* *[[Enur feat. Natasja - Calabria]]* (2007)
* *[[Shooting Star]]* (2008)

## Referanser


## Eksterne lenker
* 
* 
* 
*
House of Charm

**House of Charm** er et stort museum som ligger i Balboa Park i San Diego i California. Av de fem utstillingene som ble avholdt i USA på 1930-tallet, var utstillingen i San Diego den mest distinkte når det gjaldt utseende av bygningen. Museet var dedikert til å fremme visuell kunst gjennom blant annet utdanning og utstillinger. Museet støtter også opp om visuelle kunstnere fra San Diego.
Verdensutstillingen i San Francisco (1915)

**Verdensutstillingen i San Francisco** i 1915, med det offisielle navnet **Panama-Pacific International Exposition**, var en verdensutstilling avholdt i San Francisco, USA, mellom 20. februar og 4. desember 1915. Utstillingen ble offisielt avholdt for å feire ferdigstillelsen av Panamakanalen, men ble i byen sett som en god måte å vise omverdenen hvordan den vellykkede gjenoppbyggingen av San Francisco etter jordskjelvet som ødela byen 18. april 1906. Utstillingen ble bygget på et 2,6 kvadratkilometer stort område langs den nordlige delen av San Franciscos kyst.

## Utstillingsområdet
I midten av utstillingsområdet stod *Tower of Jewels*, som var et 130 meter høyt tårn dekket av over  glasskrystaller i forskjellige farver. Om natten var tårnet opplyst av 54 spotlights. I den vestlige enden av området stod Palace of Fine Arts, som inneholdt malerier og skulpturer fra hele verden. Dette er den eneste bygning som er bevart fram til i dag, etter en renovering i 1960. 

Utstillingens forlystelsespark, *The Zone*, lå i den østlige delen av området. Her fantes store modeller av Grand Canyon, Yellowstone nasjonalpark og en del av Panamakanalen. 

## Utenlandske bygninger

## Norske kunstnere
En lang rekke norske kunstnere var representert ved utstillingen. De norske bidragene ankom utstillingen lenge etter oppsatt tid, men gjennom forhandlinger fikk man likevel juryen til også å bedømme disse bildene. Den første juryeringen ga et skuffende resultat, sett med norske øyne, og etter en appell og en ny vurdering, ble følgende norske kunstnere premiert:

### Malerier
 

### Grafisk kunst
 

### Billedhuggerarbeider
 

## Referanser
Petter Schramm

**Petter Schramm** (født 4. juni 1946 i Arendal, død 28. juni 2014 i Røyken) var en norsk lyriker.

## Biografi
Schramm var født i Arendal, vokste opp i Kristiansund 2.
Han var fra 1980 til sin død bosatt i Røyken.

Han debuterte som lyriker i 1986 med diktsamlingen *Gitarklode*. Forlaget beskrev den gang Schramms poesi slik: «Diktene har en sjelden uttrykkskraft. De er murt opp av tette billedrekker som danner intrikate møstre, lekende og myndig på samme tid. Påvirkningen fra fransk og lantiamerikansk surrealisme er tydelig». Senere skrev han diktsamlingen *Stoler ved havet*, utgitt på Gyldendal, og utgav et utvalg av sine avisdikt på eget forlag. I tillegg skrev han avisartikler, anmeldelser av kunstutstillinger og foretok opplesninger av egne dikt i ulike sammenhenger. Lyrikken til Petter Schramm har vært brukt som tekster eller inspirasjon for musikk, komponisten Harald Sæther har skrevet en Ballettsuite med tekster fra *Gitarklode*

## Bibliografi
* *Gitarklode*, lyrikk utgitt i 1986 (Gyldendal)
* *Stoler ved havet*, lyrikk utgitt i 1987 (Gyldendal)
* *Havland og mennesketegn*, utvalgte avisdikt 1971 – 1994 utgitt i 1995 (Eget forlag, trykk Nor-Pro AS, Kristiansund)
* *Stemmer i et hus*, antologi – 10 dikt (Aschehoug)

## Referanser




## Eksterne lenker
* Verksliste på Harald Sæthers hjemmeside
Riksdagsvalget i Finland 2011

Det 36. **riksdagsval i Finland** ble avholdt den 17. april **2011**. Man kunne forhåndsstemme i Finland fra 6. april til 12. april og utenlandsk fra 6. april til 9. april. Kandidater skulle varsles senest den 8. mars. Finlands riksdag (finsk *Eduskunta*) har 200 medlemmer. 

Den nye riksdagen samledes første gang den 27. april 2011. Etter regjeringsdannelsen den 22. juni 2011 ble Eero Heinäluoma valgt til riksdagens president (*Eduskunnan puhemies*), Finlands svar på stortingspresidenten.

Piratpartiet og Frihetspartiet stilte til valg for første gang. Liberalerna stilte kandidater på Piratpartiets liste. 

## Referanser
Magnus Meidell Wassvik

**Magnus Meidell Wassvik** (født 1921, død 1989) var en lokal nordnorsk forfatter, dikter, tegner, maler og uavhengig journalist.
 
Han ble født på Meløy i Nordland fylke og bodde store deler av sitt liv i Glomfjord der han jevnlig foret lokalavisen med alt fra forskjellige typer journalistisk stoff til historikk, noveller, prosatekster, dikt og illustrasjoner. I tillegg til dette produserte han flere hundretalls malerier og veggmalerier. 

I 1984 ga han ut diktsamlingen *Dikt i dur og moll*, som han også illustrerte selv, på Th. Blaasværs Forlag.

## Bibliografi
* *Dikt i dur og moll*, 1984
* *Tellror*, 1985 
* *Sjarkfiskeren Samuel*, 1986
* *Nabokrangel*, 1986
* *Bølgelek*, 1987

## Eksterne lenker
* Liste over nord-norske forfattere, *Gratangsværingen*
Bodøregionen

**Bodøregionen** som begrep ble definert av *[[storbymeldingen]]* til Stortinget (2002–2003), hvor Norge ble delt inn i èn storbyregion og 15 byregioner; åtte på Østlandet og åtte utenfor Østlandet.

## Byregionene
De åtte byregionene på Østlandet danner en geografisk sammenhengende helhet. De andre åtte er alle geografisk frittstående.

Alle byregionene har en bykommune som senter og et utvalg omlandskommuner rundt. Drammens- og Mosseregionen er en del av Oslo-regionen, mens de andre byregionene langs Oslofjorden pluss Mjøsbyene i utgangspunktet ikke har en slik relasjon.

## Om Bodøregionen
Bodøregionen bestod i 2002 av de fire kommunene Bodø, Gildeskål, Beiarn og Skjerstad. Den 1. januar 2005 ble Skjerstad innlemmet i Bodø, og regionen omfattet deretter tre kommuner.

Bodøregionen har til sammen  innbyggere per .

## Se også
* Liste over norske storby- og byregioner
* Stor-Osloregionen
* Byregioner i Norge
* Bo- og arbeidsmarkedsregion 
* Region
* Byregion
* Næringsregion
* Liste over norske byer
* Liste over norske byer regnet etter grunnleggelse
* Liste over Norges største tettsteder

## Referanser
Haugesundregionen

**Haugesundregionen** er en geografisk frittstående byregion, som består av de fem kommunene Haugesund, Karmøy, Tysvær, Sveio og Bokn. Den har til sammen  innbyggere per .

Haugesundregionen ble definert av *storbymeldingen* til Stortinget (2002–2003), hvor Norge ble delt inn i én storbyregion og 15 byregioner. Alle byregionene er definert ved en bykommune som senter og med et utvalg omlandskommuner rundt.

## Kommuner
Haugesundregionen er inndelt i fire kommuner i Rogaland og én i Vestland:

## Befolkningsutvikling

## Se også
* Liste over norske storby- og byregioner

## Referanser
Sarmatia (andre betydninger)

**Sarmatia** kan ha flere betydninger:

* Sarmatia, urkontinent bestående av det sarmatiske skjold (Ukraina).
* Sarmatia, landet til oldtidsfolket sarmaterne, nord for Kaukasus og øst for Svartehavet, beskrevet av greske og romerske forfattere i antikken.
Funkenhauser Productions

**Funkenhauser Productions** var et norsk TV-produksjonsselskap som ble startet i 2010 av Bård Tufte Johansen, Harald Eia, Stina Greaker og Lars Hognestad. Deres første TV-produksjon var *[[Storbynatt]]* med Tufte Johansen og Eia som programledere, som ble sendt på NRK høsten 2010. Funkenhauser produserte både TV-programmer, reklamefilm og oppdragsfilm. I 2012 omsatte selskapet for 35,7 millioner kroner, en oppgang fra 26,3 millioner kroner i 2011. Resultat før skatt endte på 7,3 millioner kroner i 2012, mot 3,7 millioner i 2011.

Sommeren 2013 ble selskapet kjøpt av Feelgood Scene Film & TV. Oppkjøpet gjorde at mange av «landets fremste komikere» ble samlet i ett selskap.

## Utvalgte produksjoner (alfabetisk rekkefølge)
* *[[20:00 med Raske Menn]]* (2012, TV 2)
* *[[Brille (TV-program)|Brille]]* (2012, NRK/TVNorge)
* *[[Harde fakta]]* (2012, TV2)
* *[[I kveld med Ylvis]]* (2011, TVNorge)
* *[[Norges beste fest]]* (2012, VGTV)
* *[[Storbynatt]]* (2010, NRK)
* *[[Verdens beste ferie]]* (2013, VGTV)

## Referanser


## Eksterne lenker
*
Bastian Stabell

**Bastian Danielsen Stabell** (født 1988) er en norsk skuespiller og sanger som debuterte sju år gammel ved Det norske teatret som Slikkepinnegutt i Daniel Bohrs oppsetning av *[[Trollmannen fra Oz]]*. Som barneskuespiller medvirket han i flere stykker ved blant annet Oslo Nye Teater, Den Norske Opera og Det Norske Teatret.

Som sanger begynte han i St. Hallvard-guttene men forlot koret til fordel for Sølvguttene som på dette tidspunktet var ledet av Torstein Grythe. I Sølvguttene fungerte han som en av hovedsolistene og fikk dermed vært med på utallige opptredener i Oslo og omegn samt en turne til Berlin. Han fikk i tillegg gjestet Den Norske Opera ved flere anledninger som guttesopran.

Bastian Stabell har også bakgrunn fra voice-acting og har blant annet dubbet Gus i *[[Friminutt (TV-serie)|Friminutt]]*, Hathi i *[[Jungelungene]]* og Mowgli i *[[Jungelboken – Mowglis Historie]]*.

Fra januar 2011 til juli samme år var Stabell teatersjef for Teater Neuf som holder til på Chateau Neuf. I august 2011 spilte han Tony i Teater Neufs oppsetning av *[[West Side Story]]*.

## Rolleliste
* 2011 – *[[West Side Story]]* – Chateau Neuf – Tony
* 2011 – *[[Lulu]]* – Den Norske Opera – Jesus og klovn
* 2010 – *[[Jorden rundt på 80 dager (opera)]]* – Den Norske Opera – Fangevokteren
* 2009 – *[[Hair]]* – Chateau Neuf – Claude
* 2006 – *[[Østafor Sol]]* – Stabekk Teater – Kvitebjørn
* 2002 – *[[Tosca]]* – Den Norske Opera – Gjetergutten
* 2001 – *[[Tryllefløyten]]* – Den Norske Opera – Førstegutt
* 2001 – *[[Pinocchio]]* – Det Norske Teatret – Ensemble
* 2001 – *[[Lille Eyolf]]* – NRK Radioteateret – Eyolf
* 2001 – *[[Vengier flyr i natten]]* – NRK Radioteateret – Espen
* 2000 – *[[Macbeth (opera)|Macbeth]]* – Den Norske Opera – Banquos sønn
* 2000 – *[[Cabaret]]* – Oslo Nye Teater – Gutt
* 1999 – *[[Mini-tryll]]* – Den Norske Opera – Førstegutt
* 1999 – *[[Emil i Lønneberget]]* – Det Norske Teateret – Emil
* 1999 – *[[Macbeth (skuespill)|Macbeth]]* – Det Norske Teateret – Sønnen til MacDuff og budbærer
* 1998 – *[[La bohème]]* – Den Norske Opera – Gutt
* 1997 – *[[Historia om ein landsby]]* – Det Norske Teateret – Ensemble
* 1995 – *[[Trollmannen fra Oz]]* – Det Norske Teateret – Slikkepinnegutt/Ensemble

## Referanser


## Eksterne lenker
* 
* 
*  Bastian Stabell i hørespilldatabase for Radioteateret
*  Bastian Danielsen Stabell i hørespilldatabase for Radioteateret
*  Bastian Stabell hos Norske Dubber
Charles Dilke, 1. baronett

**Charles Wentworth Dilke, 1. baronett** (født 18. februar 1810 i London, død 10. mai 1869 i St. Petersburg) var en britisk Whig politiker, sønn av Charles Wentworth Dilke, innehaver og redaktør av *The Athenaeum*.

Dilke ble født i London. Han ble utdannet ved Westminster School og Trinity Hall, Cambridge. Han hjalp til med å få igjennom den parlamentariske reformloven av 1832 som ble vedtatt under Whig administrasjon til den 2. jarl Grey. 

Dilke studerte juss og i 1834 tok han graden LL.B., men praktiserte ikke. Han hjalp sin far i hans litterære verk, og var i noen år formann i Society of Arts, foruten å ta en fremtredende rolle i  Royal Horticultural Society og andre organer. I 1841 var han med grunnla *[[The Gardeners 'Chronicle]]* sammen med Joseph Paxton, John Lindley og William Bradbury. Han var en av de mest ivrige arrangører av Verdensutstillingen i 1851 (hvorav Paxton var igjen en integrert del), og medlem av konsernledelsen. Etter at utstillingen var over ble han hedret av utenlandske statsoverhoder, og dronningen tilbød ham å bli ridder, som imidlertid han ikke tok imot, han avviste også en stor godtgjørelse som ble tilbudt av den kongelige kommisjonen. I 1853 var Dilke en av de engelske kommisjonærer i New York Industrial Exhibition, og utarbeidet en rapport om den. Han nektet på nytt å motta pengebelønning for hans tjenester.

Dilke ble utnevnt til en av de fem kongelige kommissærene for Verdensutstillingen i 1862, og kort tid etter dødsfallet av prinsgemalen ble han gjort til baronett. I 1865 gikk han inn parlamentet som medlem for Wallingford. I 1869 ble han sendt til Russland som representant for England på gartneriutstillingen holdt i St. Petersburg. Hans helse, derimot, hadde vært over tid blitt dårligere, og han døde brått i den byen, den 10. mai 1869. Et utvalg av hans skrifter, *Papers av en kritiker* (2 volum, 1875), inneholder en biografisk skisse av hans sønn.

## Referanser

* 
* Kidd, Charles, Williamson, David (editors). *Debrett's Peerage and Baronetage* (1990 edition). New York: St Martin's Press, 1990.
* 
* 

## Eksterne lenker
* 

|-
«Svenner» (jager) (1944–1944)

**«Svenner»** var en jager av den engelske S-klassen, hun var sjøsatt 1. juni 1943 og overtatt av den norske marinen 11. mars 1944. Skipet var godt bevæpnet og hadde ASDIC-sonar.

«Svenner» deltok i invasjonen i Normandie som støttefartøy utenfor Sword-sektoren. Hun ble truffet av to torpedoer avfyrt av en tysk torpedobåt den 6. juni 1944 klokka 05.30. «Svenner» ble truffet midtskips, brakk i to og sank nesten øyeblikkelig. Av mannskapet på 230 mann mistet 34 livet, 32 nordmenn og to briter.

I 2003 ble vraket av «Svenner» lokalisert og blant annet et av ankrene ble hentet opp. Det står i dag på land i den lille byen Hermanville-sur-Mer, rett innenfor stedet for forliset, som en vesentlig del av et monument over de falne fra skipet.

## Se også
*Liste over den Kongelige Norske Marines skip
*Monrad Mosberg

## Eksterne lenker
* 
*
Volga-Ural-skjoldet

**Volga-Ural-skjoldet** er et 3,0 – 2,7 milliarder år gammelt grunnfjellsområde som dekker nesten hele Russland vest for Ural, med unntak av Karelen, Kolahalvøya og områdene i nord opp mot Kvitsjøen og Barentshavet. Siden kratonet er overdekket av yngre sedimenter, utgjør det strengt tatt en geologisk plattform. Det er den stabile kjernen i et tidligere kontinent, kalt **[[Volgo-Uralia]]**. Volga-Ural-skjoldet er det østre av i alt tre grunnfjellsprovinser som utgjør *[[det østeuropeiske kraton]]*. De to andre er det baltiske skjold i vest og det sarmatiske skjold i sørvest. Disse hang sammen i Rodinia, og kollisjonssoner mellom disse fra proterozoikum er om lag 2,0 – 1,8 milliarder år gamle - fra dannelsen av det enda eldre superkontinentet Columbia. Det baltiske skjold i Norden og det sarmatiske skjold i Ukraina er de eneste som stikker opp og dekker overflaten, ellers er det østeuropeiske kratonet en enorm plattform som er dekket av 1,9 – 1,6 mrd år gamle proterozoiske sedimenter.

Det volgo-uralske skjoldet inneholder to separate, gamle arkeiske) kratonprovinser i vest, og avgrenses i øst av Uralfjellene, foldesonen mot det tidligere Siberia-kontinentet som det østeuropeiske kraton kolliderte med i perm-tiden. Donbass-foldesonen avgrenser Volga-Ural-skjoldet mot det sarmatiske skjold helt i sørvest.

## Eksterne lenker
* Artemieva, Irina M: «Lithospheric structure, composition, and thermal regime of the East European Craton:implications for the subsidence of the Russian platform», i *Earth and Planetary Science Letters*, **213**, 2003. Side 431&ndash;446
* Bogdanova, Svetlana V: «Palaeoproterozoic Accretion of Sarmatia and Fennoscandia», *Europrobe News*, 13. juni 2000, p.&nbsp;7&ndash;9
* Bogdanova, Svetlana V: «The East European Craton: Some Aspects of the Proterozoic Evolution in its South-West». *Polskie Towarzystwo Mineralogiczne – Prace Specjalne Mineralogical Society of Poland – Special Papers*, Zeszyt 26, 2005; nummer 26. Online-versjon (PDF)
* Ruban, Dmitry A., og Yoshioka, Shoichi: «Late Paleozoic – Early Mesozoic Tectonic Activity within the Donbass (Russian Platform)», *Trabajos de Geologia*,  **25**, 2006. Univ. de Oviedo, side 101-104.
Greta Thiis

**Greta Thiis** (1896–1982) var en svenskfødt norsk kunstmaler og kunstadministrator, med flere separatutstillinger og antagelser til Høstutstillingen.

Egentlig het hun Greta Wilhelmina Swenborg. Hennes foreldre var postmannen Jöns Swenborg (1853–1936) og Kerstin Lundquist (1858–1930). I Stockholm den 28. oktober 1923, giftet hun seg med nordmannen Helge Thiis (1897-1972) som hadde studert arkitektur i byen noen år. Etter ett års ferie og jobb i Italia bodde de i Kristiania frem til 1930, da Helge måtte til Trondheim for å jobbe med Nidarosdomen. De hadde da barna Aina Thiis Leirdal (født 1924) som ble keramiker, og Tone Thiis Schjetne (1928-2015) som ble billedhogger. I Trondheim fikk de glasskunstneren Ragna Thiis (født 1940). Under den andre verdenskrig hadde mannen spionert på tyskerne og måtte flykte med Greta og barna til Sverige, først et par år i Stockholm så ett år i Dalarna. Dattera Aina begynte på Konstfackskolan i 1943.

Selv begynte Greta å male i 1934 og ble med en gang antatt på Høstutstillingen, hvor hun også hadde et titall oppheng i årene efter. Ifølge Johan Fredrik Michelet var Filosofen av 1935 «i en realistisk stil med et naivistisk anstrøk», selv om kunstneren «kom sent i gang med å male».
Også Reidar Revold mente hun hadde «naivistisk detaljerte bilder».
Etter å ha hatt to separat-utstillinger i Trondheim og en i Stockholm, debuterte hun 1951 i Oslos Kunstnerforbundet med 35 malerier og sånt i en separatutstilling. Ett de var «Fra Søder i Stockholm». I 1948 var hun en av 29 trøndermalere i Oslo Kunstforening, og satt også i komiteen som forberedet utstillingen.

En 12-åring stjal i 1959 ett av hennes bilder fra Trondheim katedralskole og forsøkte forgjeves å selge det for 4 kroner til en mann.
I Bergen hadde hun i 1963 utstilling av Permanenten sin og malerier fra Hellas, herunder «Kvell, Mykonos» og «Muren og blomsten», som Johan Fredrik Michelet mente «bærer preg av for liten tid til innlevelse» og på grensen til å være «turistmaleri». Hun bidro såvel til utsmykningen av Dombås kirke (innviet 1939) og Vadsø kirke (innviet 1959).

Greta Thiis oversatte en del, som i 1933 da hun tok for seg Marie Hamsun sin *Bygdebørn* som på svensk ble *Barnen på Fäbodvallen*. Hun skrev også kronikker, som i 1930 da hun i Aftenposten berettet om *Arkitektstudiets nye veier* (10.11.1930).
Hennes siste separatutstilling gikk av i 1981, ett år før hun døde.
Hun er æresmedlem i Trøndelag Bildende Kunstnere som hun ledet 1951-67. Forøvrig tok hun i 1949 initiativ til *Trondheim kunstskole* (som ble til Kunstakademiet i Trondheim), og som hun ledet i tjuefem år. Hennes mann Helge Thiis døde i 1972 etter å ha vært domkirkearkitekt og leder av Nidaros domkirkes restaureringsarbeider fra 1930.

## Verk
* Filosofen, 1935
* Vårstigen, Dovre, 1938
* Altertavle, Dombås kirke
* Fra Kvikne
* Stilleben med terrakottahode
* Ragnas dukker
* Fra Søder i Stockholm
* Sødermalm,
* Oliventrær, 1952
* Kvell, Mykonos
* Muren og blomsten
__NOTOC__
## Oversettelser
* 
* 
* 
* 

## Referanser


## Eksterne lenker
*
George Taylor

**George Taylor** (født 1716, død 23. februar 1781) var en av delegatene som signerte den Amerikanske uavhengighetserklæring som en representant for delstaten Pennsylvania.

I dag er hans tidligere hjem, George Taylor House som ligger i Catasauqua, Lehigh County i Pennsylvania, et nasjonalt historisk landemerke som eies av bydelen Catasauqua. Taylor ble født i Irland og innvandret til de amerikanske koloniene da han var 20 år gammel, og kom frem til Philadelphia i 1736. Nesten ingenting er kjent om George Taylors liv før hans ankomst i Philadelphia i 1736, men det er generell enighet om Nord-Irland (muligens Ulster) er hans fødested.

Han var sønn av en protestantisk prest og i USA begynte han å arbeide som regnskapsfører. I 1742 giftet Taylor seg med Ann som var enke. I 10 år var Taylor ansvarlig for to jernverk frem til sønnen, Samuel, til den tidligere eieren nådde myndig alder i 1752, og da overtok sønnen eierskapet av fabrikkene i henhold til betingelsene i hans fars testamente. Taylor kjøpte 331 hektar (1,34&nbsp;km²) i det som i dag er bydelen Catasauqua i Pennsylvania. På denne tomten bygde han en imponerende toetasjes steinhus i som hadde utsikt over Lehigh River. Huset stod ferdig i 1768, men kort tid etter at Taylor flyttet inn, døde hans kone Ann. Taylor fortsatte å bo i dette huset for de neste årene, og for en tid, brukte han halvparten av eiendommen til oppdrett.

I 1776, to år etter å ha flyttet tilbake til Durham, solgte han gården. To århundrer senere, den 17. juli 1971 ble dette huset utpekt som et nasjonalt historisk landemerke. Taylor ble valgt til medlem av den føderale forsamlingen i Pennsylvania i 1775. På denne tiden forberedte de koloniale styrkene seg på krig og Taylor begynte som oberst i den tredje bataljonen i militsen fra Pennsylvania. En av hans første oppgaver som medlem av kongressen var å påføre sin signatur til den amerikanske uavhengighetserklæringen, som han gjorde den 2. august, sammen med de fleste andre delegatene. Av de 56 delegatene som underskrev erklæringen, var han en av kun åtte som var født i utlandet. Taylors tjeneste i den amerikanske Kongressen var kort og varte bare i litt over syv måneder.

## Referanser


## Eksterne lenker
*
Idrettsklubben Start i 2004

Start åpnet sesongen med 7 strake seire og 13 seire på de 14 første, og tok et suverent seriemesterskap 10 poeng foran Ålesund og 21 foran Kongsvinger på kvalikplass. Klubbens 6. opprykk ble sikret 26. september selv med tap mot Hønefoss. Ålesund slo Sandefjord samme dag og Start sto da med 62 poeng mot Ålesunds 55 og 44 for Sandefjord på tredje, med fem kamper igjen. Og gullet ble sikret med 2-1 i toppoppgjøret mot Ålesund to runder før slutt.

Under Tom Nordlies ledelse hadde Start en egen evne til å komme tilbake i kamper der motstanderen ledet. Dette førte til seier borte mot Haugesund, mot Vard, og i alle de fire siste kampene mot Haugesund, Ålesund, Skeid og Strømsgodset i tillegg til ett poeng mot Pors.

Start fikk også en slags revansj etter fjorårets tre tap mot Mandalskameratene, med seier borte og uavgjort hjemme og var tilbake som Sørlandets beste lag.

Blant sesongens nye spillere var Atle Roar Håland, Alex Valencia og Bala Garba i en kontroversiell overgang fra GIF Sundsvall, mens Helge Bjønsaas og Terje Leonardsen var borte siden 2003.

## [[1. divisjon fotball for menn 2004|1. divisjon]]

### Tabell

### Seriekamper



## Cupkamper
*Utdypende artikkel: [[Norgesmesterskapet i fotball for menn 2004|Norgesmesterskapet 2004]]*

## Målscorere

## Kort

## Start 2
Start 2 spilte i 2004 i 3. divisjon (nivå 4). Laget endte på 5.-plass i avdeling 11 og spiller i 3. divisjon også i 2005.

## Se også
* Kampreferater

## Referanser


## Kilder
Idrettsklubben Start i 2003

Start endte midt på tabellen etter nedrykket fra Eliteserien . Det mest ydmykende var likevel tre forsmedelige tap mot lillebror , to i serien og ett i cupen. MK endte som Sørlandets beste lag, to plasser foran Start på tabellen.

En av sesongens nyheter var da Erik Solér sluttet som fotballagent for å gå inn på eiersiden i Start sammen med Ernst Ravnaas.

## [[1. divisjon fotball for menn 2003|1. divisjon]]

### Tabell

### Seriekamper



## Cupkamper
*Utdypende artikkel: [[Norgesmesterskapet i fotball for menn 2003|Norgesmesterskapet 2003]]*

## Målscorere

## Kort

## Start 2
Start 2 spilte i 2003 i 3. divisjon (nivå 4). Laget endte på 6.-plass i avdeling 11 og spiller i 3. divisjon også i 2004.

## Se også
* Kampreferater

## Referanser


## Kilder
Sikker jobbanalyse

**[[Sikkerhet|Sikker]] jobbanalyse (SJA)**, eller egentlig **[[trygghet|trygg]] jobbanalyse**, er en systematisk analyse av risikoelementer man gjør i forkant av en spesifikk arbeidsoppgave. SJA inngår i et foretaks internkontrollsystem og kan gjelde rutinemessige så vel som forefallende arbeidsoppgaver. 

## Anvendelsesområde
Jobbsikkerhetsanalyse er en dokumentert risikovurdering utført i samsvar med selskapets policy. Identifikasjon av farer på arbeidsplassen og vurdering av disse farene kan være nødvendig før utførelsen av hver jobb. I bransjer som bygg og anlegg, sørger gjennomføring av JSA før hvert skift og før arbeidets begynnelse for tidlig identifisering av risikoer som ellers kunne forblitt uoppdaget.

Analyser gjennomføres vanligvis på instruksjon fra en leder, når man anvender risikovurdering av første nivå og når sannsynligheten for en fare relatert til oppgaven vurderes som "mulig" eller høyere.

Vanligvis utføres jobbsikkerhetsanalyser for oppgaver med høy risiko og høy sannsynlighet for farlige situasjoner. Disse kan omfatte, spesielt oppgaver som tidligere, eller potensielt kunne føre til skader, skader eller tap, for eksempel:
*Brann, kjemikalier eller giftig atmosfære eller atmosfære med oksygenmangel
*Oppgaver som utføres i nye omgivelser
*Sjeldent utførte oppgaver
*Oppgaver som kan påvirke integriteten eller output fra datasystemer

## Struktur av jobbsikkerhetsanalyse
Analysen utføres vanligvis av arbeidsgruppen som skal utføre oppgaven. Jo flere sinn og erfaringer involvert i analysen av farer forbundet med jobben, desto bedre kan arbeidsgruppen eliminere dem. Noen ganger kan det være hensiktsmessig å gjennomgå JSA som ble utarbeidet ved forrige utførelse av samme oppgave, men det skal tas hensyn til at alle farer relatert til jobben elimineres i det nye tilfellet. JSA er vanligvis nedtegnet i et standardisert tabellformat med tre, fem eller seks kolonner. Jo flere kolonner som brukes, desto dypere vil en jobbsikkerhetsanalyse være. Analysen avhenger av hva rollen som studeres innebærer. Navnene på de tre hovedkolonnene er: Arbeidsstadium, Fare og Kontrolltiltak.

## Referanser
Alka Yagnik

**Alka Yagnik** (født 20. mars 1966 i Kolkata i India) er en indisk vokalist som er kjent for å spille inn sanger for den indiske filmindustrien i Bollywood. Hun har sunget sanger på språk som hindi, nepali, telugu, bengali, marathi, bhojpuri, punjabi, tamil og malayalam.  

## Karriere
Yagnik startet sin karriere som vokalist i 1979, og hun har til sammen sunget over 2000 sanger på de ulike språkene. Hun har sunget med vokalister som Udit Narayan, Sonu Nigam, Kumar Sanu, Lata Mangeshkar, Kavita Krishnamurthy og Asha Bhoshle blant andre. Yagnnik har vunnet mange priser i løpet av sin Bollywood-karriere.

## Referanser


## Eksterne lenker
* 
* 
* 
*
Kristian Brandt

**Kristian Kornelius Hagemann Brandt** (født 16. oktober 1859 i Christiania, død 31. mai 1932 samme sted) var en norsk lege, blant landets ledende gynekologer da han  i tiden 1906-29 var tilsatt som professor i fødselshjelp (obstetrikk) ved  Kvinneklinikken (Ullevål universitetssykehus).  Etter embedseksamen 1884  disputerte han til dr.med. på avhandlingen  «Det ektopiske svangerskap» i 1893.  Han forestod den nye Kvinneklinikken i 1917 for å ta seg av 1/3 av byens fødende. Ellers foreleste han ved jordmorskolen og utga bøker.
I likhet med noen  kolleger skal han ifølge Torodd Kvaale «ikke ville tåle kvinnelige leger ansatt ved sine avdelinger».

Brandt var sønn av offiseren og politikeren Kristian K. Hagemann Brandt, og bror til generalmajor Fredrik Oscar Brandt.
## Premier
* formann i Den norske lægeforening 1910-11
## Utgivelser
* 
* 
* 
* 
* 
* 
* 

## Referanser
Arbaaz Khan

**Arbaaz Khan** (født 4. august 1967 i Mumbai i India) er en indisk skuespiller og filmprodusent. Han debuterte som skuespiller i 1996 og etter det har han hatt flere store og små roller i Bollywood-filmer. 
Han produserte actionfilmen Dabangg som vant mange priser i 2010.

## Karriere og familie
Khan studerte sammen med sin eldre bror, Salman Khan, som også er bollywoodskuespiller. Hans yngre bror Sohail er filmregissør, produsent og skuespiller. Arbaaz Khan har også deltatt i mange filmer som broren produserte eller regisserte. 

Han er gift med den indiske skuespillerinnen Malaika Arora Khan som blant annet er kjent fra flere bollywoodfilmer. Sammen har de en sønn, født i 2003.

## Referanser


## Eksterne lenker
* 
* 
*
Trond Myhre

**Trond Myhre** (født 1958) er en norsk musiker og revisor som var tidligere ansatt i NRK. Han huskes spesielt fra humorprogrammet *[[Du skal høre mye]]*.

Myhre er direktør for eventselskapet Trond & Trond som holder til i Oslo. Han er utdannet økonom og revisor og har blant annet jobbet som skatterevisor. Han har også vært økonomisjef og foreleser på Wang, Handelsakademiet og BI.

Han er mest kjent som pianisten i den humoristiske fjernsynsprogrammet *[[Du skal høre mye]]* som han laget sammen med Tore Skoglund fra 1987 til 2003. Han har også vært utøvende musiker i radioprogrammene *Fem og et flygel* (1992–1993) og *Før ørene faller av!* (1991–1992), samt en del av dommerpanelet i talent-tv-programmet *[[Stjerner i sikte]]*. Han var i mange år musikalsk makker med Jahn Teigen og medlem av showgruppen «tre små griser». Trond Myhre har også vært artistsjef i NRK Fjernsyn.

## Referanser


## Eksterne lenker
*